În conformitate cu articolul 14 alineatul 1 și al articolelor 15 și 21 ale Legii privind lista unică a alegătorilor („Monitorul Oficial al RS”, nr. 104/09 și 99/11) și punctele 9 și 10 ale Instrucțiunii pentru punerea în aplicare a Legii privind lista unică a alegătorilor („Monitorul Oficial al RS”, nr. 15/12 și 88/18), Administrația comunală Jitiște

**PUNE LA DISPOZIȚIA ALEGĂTORILOR LISTA UNICA A ALEGĂTORILOR COMUNEI JITIȘTE**

Lista unică a alegătorilor pentru comuna Jitiște este expusă la sediul Administrației comunale Jitiște, oficiul numărul 31, etajul întâi al clădirii, strada Cara Dušana numărul 15.

Accesul la lista unică a alegătorilor se face prin intermediul echipamentului informatic prin introducerea codului nuneric personal al cetățenilor pentru a verifica dacă cetățeanul este înscris pe lista alegătorilor și dacă datele introduse sunt corecte.

Cetățenii cu domiciliul sau reședința pe teritoriul comunei Jitiște pot prezenta cerere de modificare a datelor pe lista alegătorilor Administrației comunale Jitiște între orele 7.00 și 15.00 și în zile nelucrătoare de la 9.00 la 12.00 cel târziu până la data încheierii listei alegătorilor pe data de 10 aprilie 2020.

De la proclamarea listei electorale, depunătorul listei electorale sau o persoană autorizată de acesta, în cadrul aceleiași proceduri ca și cetățenii are dreptul de a accesa și de a depune cerere de modificare a listei alegătorilor. Cererea este însoțită de autorizație și de dovezile necesare.

De la decretarea alegerilor pentru deputații Adunării Naționale până la cel târziu cinci zile înainte de ziua încheierii listei alegătorilor, 6 aprilie 2020, cetățenii pot să solicite înscrierea pe lista alegătorilor a informației că vor vota la alegerile viitoare la locul de reședință pe teritoriul comunei Jitiște (secția de votare aleasă). Locul ales de votare nu poate fi pe teritoriul unității autoguvernării locale în care alegătorul este domiciliat. Aceste date nu pot fi modificate până la finalizarea procesului electoral.

În procesul de accesare a listei alegătorilor, persoana autorizată să actualizeze lista alegătorilor, persoana care oferă sprijin tehnic administrației comunale și persoana autorizată a propunătorului listei electorale vor acționa în conformitate cu legea care reglementează protecția datelor cu caracter personal.

Lista electorală unică a alegătorilor poate fi accesată, de asemenea, electronic pe site-ul oficial al Ministerului administrației și al autoguvernării locale ***www.mduls.gov.rs/registri/jedinstveni-biracki-spisak***, prin introducerea codului numeric personal al cetățenilor.

Republica Serbia

Provincia autonomă Voivodina

Comuna Jitiște

Administrația comunală Jitiște Șeful administrației comunale

Numărul: III-01-208-3/2020 Mladen Ajduković

Data: 4 martie 2020